CELEX: 31981R1204
Language: el
Date: 1981-05-05 00:00:00
Title: Κανονισμός (ΕΟΚ) αριθ. 1204/81 τής Επιτροπής τής 5ης Μαΐου 1981 περί τροποποιήσεως τού κανονισμού (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα προϊόντα μέ βάση τά οπωροκηπευτικά»

Avis juridique important

|

31981R1204

Κανονισμός (ΕΟΚ) αριθ. 1204/81 τής Επιτροπής τής 5ης Μαΐου 1981 περί τροποποιήσεως τού κανονισμού (ΕΟΚ) αριθ. 1530/78 «περί καθορισμού τών λεπτομερειών εφαρμογής τού καθεστώτος ενισχύσεως γιά ορισμένα μεταποιημένα προϊόντα μέ βάση τά οπωροκηπευτικά»  

Επίσημη Εφημερίδα αριθ. L 122 της 06/05/1981 σ. 0022

***** ΚΑΝΟΝΙΣΜΟΣ (ΕΟΚ) αριθ. 1204/81 ΤΗΣ ΕΠΙΤΡΟΠΗΣ  της 5ης Μαΐου 1981  περί τροποποιήσεως του κανονισμού (ΕΟΚ) αριθ. 1530/78 «περί καθορισμού των λεπτομερειών εφαρμογής του καθεστώτος ενισχύσεως για ορισμένα μεταποιημένα προϊόντα με βάση τα οπωροκηπευτικά»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2), και ιδίως το άρθρο 3γ,  Εκτιμώντας:  ότι το άρθρο 1 παράγραφος 2 του κανονισμού (ΕΟΚ) αριθ. 1530/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 571/81 (4), καθόρισε τις ημερομηνίες λήξεως των προθεσμιών για τη σύναψη των συμβάσεων μεταποιήσεως για τα κεράσια· ότι έχει αποδειχθεί σκόπιμο, προκειμένου να επιτραπεί η διάθεση της συγκομιδής των προϊόντων αυτών, να μετατεθούν οι ημερομηνίες λήξεως των προθεσμιών για τη σύναψη των σχετικών συμβάσεων·  ότι σε συνέχεια της εν λόγω μεταθέσεως πρέπει να προσαρμοσθεί η ημερομηνία λήξεως για τη σύναψη των σχετικών τροποποιητικών συμβάσεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 οι παράγραφοι 2 και 3 του κανονισμού (ΕΟΚ) αριθ. 1530/78 αντικαθίστανται από το ακόλουθο κείμενο:  «2. Οι συμβάσεις μεταποιήσεως πρέπει να συνάπτονται:  - πριν τις 5 Ιουνίου για τις τομάτες που πρέπει να παραδοθούν στη βιομηχανία κατά την περίοδο από την 1η Ιουλίου μέχρι τις 15 Νοεμβρίου,  - πριν τις 15 Ιουνίου για τα ροδάκινα που πρέπει να παραδοθούν στη βιομηχανία κατά την περίοδο από την 1η Ιουλίου μέχρι τις 30 Σεπτεμβρίου,  - πριν την 1η Ιουλίου για τα αχλάδια Williams που πρέπει να παραδοθούν στη βιομηχανία κατά τη διάρκεια της περιόδου από τις 15 Ιουλίου μέχρι τις 15 Νοεμβρίου,  - πριν τις 25 Αυγούστου για τα αποξηραμένα δαμάσκηνα d'Ente που πρέπει να παραδοθούν στη βιομηχανία από τις 5 Σεπτεμβρίου μέχρι τις 31 Δεκεμβρίου,  - πριν τις 31 Μαΐου στη Γαλλία, Ιταλία και Ελλάδα και πριν τις 11 Ιουλίου στα άλλα Κράτη μέλη για τα πετροκέρασα και τα άλλα γλυκά κεράσια που πρέπει να παραδοθούν στη βιομηχανία κατά τη διάρκεια της περιόδου από τις 12 Μαΐου μέχρι τις 15 Σεπτεμβρίου,  - πριν τις 11 Ιουλίου για τα βύσσινα που πρέπει να παραδοθούν στη βιομηχανία κατά τη διάρκεια της περιόδου από τις 20 Μαΐου μέχρι τις 15 Σεπτεμβρίου.  Εν τούτοις, τα Κράτη μέλη δύνανται να μεταθέσουν για νωρίτερα την ημερομηνία λήξεως της προθεσμίας για τη σύναψη των συμβάσεων για τις τομάτες.»  3. Κατά τη διάρκεια των περιόδων που προβλέπονται στην παράγραφο 2, τα συμβαλλόμενα μέρη μπορούν να αποφασίσουν την αύξηση, με τροποποίηση που αναγράφεται στη σύμβαση, των ποσοτήτων που ορίσθηκαν αρχικά στη σύμβαση.  Οι τροποποιητικές αυτές συμβάσεις πρέπει να συνάπτονται το αργότερο στίς:  - 15 Σεπτεμβρίου για τις τομάτες,  - 15 Αυγούστου για τα ροδάκινα,  - 15 Σεπτεμβρίου για τα αχλάδια Williams,  - 15 Νοεμβρίου για τα αποξηραμένα δαμάσκηνα d'Ente,  - 15 Αυγούστου για τα πετροκέρασα και τα άλλα γλυκά κεράσια,  31 Αυγούστου για τα βύσσινα.  Οι τροποποιητικές συμβάσεις πρέπει να αναφέρονται σε 20 % κατ ανώτατο όριο των αρχικών ποσοτήτων που προβλέπονται στις συμβάσεις. Εν τούτοις, για τα αποξηραμένα δαμάσκηνα d'Ente και τα κεράσια, ο περιορισμός αυτός καθορίζεται σε 30 %.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 360 της 31. 12. 1980, σ. 16.  (3) ΕΕ αριθ. L 179 της 1. 7. 1978, σ. 21.  (4) ΕΕ αριθ. L 58 της 5. 3. 1981, σ. 14.